Nr. 6170/14.02.2023

**REFERAT DE APROBARE**

**la proiectul de hotărâre pentru modificarea** **Hotărârii Consiliului Judeţean Cluj nr. 104/2022 privind aprobarea Organigramei, a Statului de funcţii şi a Regulamentului de organizare şi funcţionare pentru Spitalul Clinic de Pneumoftiziologie ,,Leon Daniello” Cluj-Napoca**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| În baza prevederilor art. 173 alin. (1) lit. a) coroborat cu alin. (2) lit. c) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, consiliul judeţean aprobă, în condiţiile legii, la propunerea preşedintelui consiliului judeţean, regulamentul de organizare şi funcţionare a consiliului judeţean, organigrama, statul de funcţii, regulamentul de organizare şi funcţionare ale aparatului de specialitate al consiliului judeţean, precum şi ale instituţiilor publice de interes judeţean şi ale societăţilor şi regiilor autonome de interes judeţean.  Stabilirea numărului de personal, a salariilor de bază şi a celorlalte elemente ale sistemului de salarizare, conform legislaţiei în vigoare, se face în vederea realizării obiectivelor, programelor şi proiectelor stabilite. |
| * 1. **Cerinţe care reclamă oportunitatea actului administrativ:** |
| În unităţile sanitare publice din sistemul sanitar numărul de posturi, pe categorii de personal, între limita minimă şi maximă, se stabileşte de către managerul fiecărei unităţi sanitare cu personalitate juridică, potrivit structurilor medicale aprobate, cu încadrarea în cheltuielile de personal aprobate ca limită maximă prin bugetul anual de venituri şi cheltuieli. De asemenea, promovarea în funcţii, grade şi trepte profesionale se face potrivit metodologiei legale în vigoare, prin transformarea postului avut într-un post corespunzător promovării.  Spitalul Clinic de Pneumoftiziologie ,,Leon Daniello” Cluj-Napoca prin adresa nr. 170/09.02.2023 înregistrată la Consiliul Județean Cluj sub numărul 5716/10.02.2023, a solicitat modificarea Organigramei, Statului de funcţii și a Regulamentului de organizare și funcționare al spitalului.  Structura organizatorică a spitalului a fost aprobată de către directorul executiv al Direcției de Sănătate Publică Cluj prin Decizia nr. 279/28.12.2023, în conformitate cu art. XLII alin. (1) și (3) din Ordonanța de Urgență a Guvernului nr. 168/2023 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, cu modificările și completările ulterioare.  Având în vedere că solicitările de transformare și mutare de posturi se încadrează în prevederile OMS nr.1224/2010 este oportun ca organigrama și statul de funcții să se modifice corespunzător, prin transformarea, respectiv mutarea unor posturi. De asemenea, prin înființarea în cadrul structurii organizatorice a structurii cu denumirea ,,Sala de Recuperare Medicală-Respiratorie”, Regulamentul de organizare și funcționare trebuie completat în consecință cu atribuțiile acestei structuri noi. |
| 1. **Schimbări preconizate:** |
| În Organigrama și Statul de funcţii propus numărul total de posturi rămâne nemodificat față de cel aprobat prin Hotărârea Consiliului Judeţean Cluj nr. 104/2022, respectiv  de **594,5** posturi, din care în aparatul de specialitate al spitalului **292,5** şi **302** de medici rezidenţi.  Modificările propuse vizează:   * Transformări și mutări de posturi din aparatul de specialitate; * Redenumire de secții și înființare Sală de Recuperare Medicală-Respiratorie.   Modificările aduse statului de funcții vor duce la o mai bună organizare și funcționare a activității la nivelul spitalului în vederea creşterii calităţii serviciilor medicale oferite.  Ținând cont de argumentele prezentate mai sus, consider necesar şi oportun supunerii analizei și aprobării proiectul de hotărâre privind aprobarea Organigramei, a Statului de funcţii şi a Regulamentului de organizare şi funcţionare pentru Spitalul Clinic de Pneumoftiziologie ,,Leon Daniello” Cluj-Napoca. |
| **Secțiunea a 2-a - Impactul socio-economic:** |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Modificările solicitate se vor face cu încadrarea în cheltuielile de personal prevăzute în bugetul de venituri şi cheltuieli aprobat pe anul 2023 pentru Spitalul Clinic de Pneumoftiziologie ,,Leon Daniello” Cluj-Napoca. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu e cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Actul administrativ nu produce efecte asupra altor hotărâri de consiliu județean sau dispoziții ale președintelui consiliului județean, nu este neceseră emiterea altor acte administrative și se poate pune în aplicare după adoptare.  Managerul, în calitate de ordonatorul de credite, are obligaţia respectării prevederilor corespunzătoare din legislaţia privind salarizarea personalului plătit din fonduri publice și cele care reglementează stabilirea numărului maxim de posturi. |
| **Secțiunea a 6-a – Anexe la referatul de aprobare:** |
| La prezentul referat de aprobare se anexează:   1. nota de fundamentare a Spitalului Clinic de Pneumoftiziologie ,,Leon Daniello” Cluj-Napoca privind modificarea Organigramei, a Statului de funcții și a Regulamentului de organizare și funcționare nr. 170/09.02.2023 înregistrată la Consiliul Județean Cluj sub nr. 5716/10.02.2023; 2. Decizia Directorului executiv al Direcției de Sănătate Publică a Județului Cluj nr. 279/ 28.12.2022 privind aprobarea Structurii organizatorice a Spitalului Clinic de Pneumoftiziologie ,,Leon Daniello” Cluj-Napoca, valabilă începând cu 28.12.2022; 3. Tabel comparativ cu privire la modificarea art.I. |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**pentru modificarea Hotărârii Consiliului Judeţean Cluj nr.104/2022 privind aprobarea Organigramei, a Statului de funcţii şi a Regulamentului de organizare şi funcţionare pentru Spitalul Clinic de Pneumoftiziologie ,,Leon Daniello” Cluj-Napoca**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. … din …... pentru modificarea Hotărârii Consiliului Județean Cluj nr. 104/2022 privind aprobarea Organigramei, a Statului de funcţii şi a Regulamentului de organizare şi funcţionare pentru Spitalul Clinic de Pneumoftiziologie ,,Leon Daniello” Cluj-Napoca, propus de preşedintele Consiliului Judeţean Cluj – domnul Alin Tișe, care este însoţit de Referatul de aprobare cu nr. 6170 din 14.02.2023; Raportul de specialitate întocmit de compartimentele de resort din cadrul aparatului de specialitate al Consiliului Judeţean Cluj cu nr. 6171 din 14.02.2023 şi Avizul cu nr…... din ….. adoptat de Comisia de specialitate nr. ………………. în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* nota de fundamentare a Spitalului Clinic de Pneumoftiziologie ,,Leon Daniello” Cluj-Napoca privind modificarea Organigramei, a Statului de funcții și a Regulamentului de organizare și funcționare nr. nr. 170/09.02.2023 înregistrată la Consiliul Județean Cluj sub nr. 5716/10.02.2023;
* Decizia Directorului executiv al Direcției de Sănătate Publică a Județului Cluj nr.279/ 28.12.2022 privind aprobarea Structurii organizatorice a Spitalului Clinic de Pneumoftiziologie ,,Leon Daniello” Cluj-Napoca, valabilă începând cu 28.12.2022;

Luând în considerare:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a) coroborat cu alin. (2) lit. c), art. 191 alin. (1) lit. a) coroborat cu alin. (2) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art.171, art.172 și ale art.180 din Legea nr. 95/2006 privind reforma în domeniul sănătăţii, republicată, cu modificările şi completările ulterioare;
* art. XLII alin. (1) și (3) din Ordonanța de Urgență a Guvernului nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, cu modificările și completările ulterioare;
* art. 3 alin. (3) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare;
* Ordinului Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1778/2006 privind aprobarea normativelor de personal, cu modificările și completările ulterioare;
* Ordinului Ministrului Sănătăţii nr. 1470/2011 pentru aprobarea criteriilor privind angajarea şi promovarea în funcţii, grade şi trepte profesionale a personalului contractual din unităţile sanitare publice din sectorul sanitar, cu modificările și completările ulterioare;
* Ordinului comun al Ministrului Muncii, Familiei şi Protecţiei Sociale şi al Preşedintelui Institutului Naţional de Statistică nr. 1832/2011privind aprobarea Clasificării ocupaţiilor din România – nivel de ocupaţie (şase caractere), cu modificările şi completările ulterioare.

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Judeţean Cluj nr. 104/2022 privind aprobarea Organigramei, a Statului de funcţii şi a Regulamentului de organizare şi funcţionare pentru Spitalul Clinic de Pneumoftiziologie ,,Leon Daniello” Cluj-Napoca, modificată prin Hotărârea Consiliului Județean Cluj nr. 196/2022, se modifică după cum urmează:

1. Anexa nr. 1 "Organigrama Spitalului Clinic de Pneumoftiziologie ,,Leon Daniello” Cluj-Napoca" se modifică și se înlocuieşte cu **Anexa nr. 1** care face parte integrantă din prezenta hotărâre.
2. Anexa nr. 2 "Statul de funcții pentru Spitalul Clinic de Pneumoftiziologie ,,Leon Daniello” Cluj-Napoca" se modifică și se înlocuieşte cu **Anexa nr. 2** care face parte integrantă din prezenta hotărâre.
3. Anexa nr. 3 ”Regulamentul de Organizare și Funcționare al Spitalului Clinic de Pneumoftiziologie ,,Leon Daniello” Cluj-Napoca” se completează după cum urmează:

- după art. 57 se introduce un articol nou, art. 57\*, cu următorul conținut:

”Art. 57\*. (1) Sala de Recuperare Medicală-Respiratorie este deservită de către personalul Secției Clinice Pneumologie I și de către kinetoterapeutul spitalului.

**(2)** Sala de Recuperare Medicală-Respiratorie are următoarele atribuții:

1. reabilitarea continuă a pacienților cu sindrom post-COVID-19, atât în cazul celor care au avut forme severe de boală și au necesitat tratament în serviciile de terapie intensivă, cât și a celor care au manifestat forme moderate și chiar ușoare de boală, precum și a pacienților cu alt tip de probleme respiratorii;
2. îmbunătățirea performanțelor fizice și cognitive ale bolnavilor pentru a le oferi acestora o mai bună calitate a vieții atât în plan individual, cât și în plan familial, profesional și social;
3. diminuarea cunoscutelor sechele pulmonare și a impactului acestora asupra fiziologiei aparatului respirator;
4. evidența bolnavilor pentru recuperarea medicală respiratorie și a capacității de muncă;
5. realizarea planului de recuperare medicală respiratorie a bolnavilor, în colaborare cu personalul de specialitate din secțiile spitalului;
6. efectuarea tratamentului de recuperare medicală respiratorie a bolnavilor la recomandarea personalului de specialitate;
7. transmiterea către medicii care au trimis bolnavi pentru tratament medical recuperator, a concluziilor asupra eficienței tratamentului aplicat.”

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin managerul Spitalului Clinic de Pneumoftiziologie ,,Leon Daniello” Cluj-Napoca.

**Art. III.** Prezenta hotărâre se comunică Direcţiei Juridice, Direcţiei Generale Buget, Finanţe Resurse Umane, Spitalului Clinic de Pneumoftiziologie ,,Leon Daniello” Cluj-Napoca, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj, precum şi pe pagina de internet „[www.cjcluj.ro](http://www.cjcluj.ro)”.

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din ...............2023**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membrii ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 6171/14.02.2023

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | modificarea Hotărârii Consiliului Județean Cluj nr. 104/2022 privind aprobarea Organigramei, a Statului de funcţii şi a Regulamentului de organizare şi funcţionare pentru Spitalul Clinic de Pneumoftiziologie ,,Leon Daniello” Cluj-Napoca | | |
| **Compartiment de resort:** | Direcția Generală Buget-Finanțe, Resurse Umane-Serviciul Resurse Umane  Direcția Juridică - Compartimentul Managementul Unităților de Asistență Medicală | | |
| **Secțiunea 1 – Documentare și analiză:** | | | |
| Conform Codului administrativ Consiliul Județean are competența cu privire la aprobarea a organigramei, a statului de funcții și Regulamentului de organizare și funcționare pentru spitalele al căror management a fost transferat consiliului județean, respectiv: Spitalul Clinic de Urgență pentru Copii Cluj-Napoca, Spitalul Clinic de Boli Infecțioase Cluj-Napoca, Spitalul Clinic de Pneumoftiziologie”Leon Daniello” Cluj-Napoca, Spitalul Clinic de Recuperare Cluj-Napoca, Spitalul de Boli Psihice Cronice Borșa.  Conform art. XLII alin. (1) și (3) din Ordonanța de Urgență a Guvernului nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, cu modificările și completările ulterioare, până la data de 30.06.2023 structura organizatorică a spitalelor se aprobă prin act administrativ al directorului executiv al direcției de sănătate publică.  Cu privire la politica de personal și structura organizatorică, managerul spitalului are ca obligație să stabilească și să aprobe numărul de personal, pe categorii și locuri de muncă, în funcție de normativul de personal în vigoare și pe baza propunerilor șefilor de secții și servicii.  Modificarea organigramei, a statului de funcții și a regulamentului de organizare și funcționare se face cu respectarea actelor normative care reglementează normativul de personal. | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Modificările propuse prin proiectul de hotărâre respectă normele de tehnică legislativă pentru elaborarea actelor normative prevăzute de Legea nr. 24/2000, republicată, cu modificările și completările ulterioare, în ceea ce privește claritatea, precizia textelor (art. 36 din lege).  Menționăm că toate modificările vor fi susţinute din bugetul de Venituri şi Cheltuieli al instituţiei pe anul 2023, în bugetul supus aprobării la indicator ”Cheltuieli de personal” pentru anul 2023.  Spitalul Clinic de Pneumoftiziologie ,,Leon Daniello” Cluj-Napoca prin adresa nr. 170/09.02.2023 înregistrată la Consiliul Județean Cluj sub nr. 5716/10.02.2023, a solicitat modificarea Organigramei, Statului de funcţii și a Regulamentului de organizare și funcționare al spitalului.  Structura organizatorică a spitalului a fost aprobată de către directorul executiv al Direcției de Sănătate Publică Cluj prin Decizia nr. 279/28.12.2022, în conformitate cu art. XLII alin. (1) și (3) din Ordonanța de Urgență a Guvernului nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, cu modificările și completările ulterioare.  În Organigrama și Statul de funcţii propus numărul total de posturi rămâne nemodificat față de cel aprobat prin Hotărârea Consiliului Judeţean Cluj nr. 104/2022, respectiv  de **594,5** posturi, din care în aparatul de specialitate al spitalului **292,5** şi **302** de medici rezidenţi.  Modificările propuse sunt următoarele:   1. **Organigrama și Statul de funcții** 2. **REDENUMIRE și ÎNFIINȚARE secții**   În organigrama și statul de funcții se **redenumesc** secțiile conform Structurii organizatorice aprobate de către directorul executiv al Direcției de Sănătate Publică Cluj prin Decizia nr. 279/28.12.2022 și se **înfințează** ,,Sala de Recuperare Medicală-Respiratorie,, poziția II/16 în statul de funcții, care va fi deservită de către personalul Secției Clinice Pneumologie I și Kinetoterapeutul spitalului.   1. **MUTARE POSTURI**   Pentru o mai bună organizare a activității și distribuire optimă a personalului în cadrul secțiilor clinice de Pneumologie I, II, III și a Laboratorului Explorări Funcționale, este necesar mutarea următoarelor posturi:  - **0,5 post** **vacant de medic primar**, SS, Cod COR 221107, din Structura II/2, poz. 2-5, în Structura II/3, poz.2-5.  - **1 post vacant asistent medical principal,** SS, Cod COR 226905, poz.8-10 din Structura II/1, în Structura II/2, poz.7-13  - **3 posturi vacante** de **asistent medical principal**, studii **PL** Cod COR 222101 din Structura II/3 poz.7-18, astfel:  -1 post în Structura II/1, poziția 10-18;  -1 post în Structura II/2, poziția 14-18;  -1 post în în Structura II/12, poziția 3-5.   1. **Transformare postURI ca urmare a promovĂrii**   Ca urmare a susţinerii examenului de promovare, precum si a faptului că solicitările de promovare pe funcţiile corespunzătoare se încadrează în prevederile O.M.S. nr. 1470 din 20 octombrie 2011 *pentru aprobarea criteriilor privind angajarea si promovarea în funcţii, grade şitrepte profesionale a personalului contractual din unităţile sanitare publice din sectorul sanitar*, conducerea spitalului a aproba promovarea şi în consecinţă propunem **transformarea** următoarelor posturi:   * 1. **1 post de** **asistent medical** **principal** COD COR 222101, PL, poziția 7-18 în structura II/3, în **asistent medical principal,,** SS, Cod COR 226905, poziția 15-16 în aceeași Structură.   2. **1 post medic specialist (cardiolog)**, SS, Cod COR 221201, poziția 2, în Structura II/12, **în**  **medic primar (cardiolog),** Cod COR 221107, în aceeași Structură și poziție.   3. **1 post de Referent de specialitate** -debutant ( specialist în domeniul sănătății și securității în muncă-PSI), SS, Cod COR 214143, poziția 1 în Structura III/1.3, în **Referent de specialitate III,** în aceeași Structură și poziție.  1. **transformare post în vederea recrutării și selecției de personal**   În vederea realizării unei recrutări și selecții de personal eficiente și operative, respectiv pentru a facilita accesul unui număr cât mai ridicat de candidați în vederea ocupării prin concurs/examen, se solicită **transformarea a** 1 post vacant de **medic primar**, SS, COD COR 221107, poziția 1-2 în structura II/10 ,,Laborator Radiologie-Imagistică medicală,, **în medic specialitst,** SS,COD COR 221201**,** poziția 2-3, în aceeași structură **.**  În Statul de funcții codul COR la funcția de tehnician de radiologie și imagistică se modifică din 325602 în 226928, conform Ordinului nr. 644/2022 privind modificarea şi completarea Clasificării ocupaţiilor din România - nivel de ocupaţie (şase caractere), aprobată prin Ordinul ministrului muncii, familiei şi protecţiei sociale şi al preşedintelui Institutului Naţional de Statistică nr. 1.832/856/2011.  Toate modificările se încadrează în normativul de personal calculat conform Ordinului Ministerului Sănătăţii nr.1224/2010 *privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii Publice nr. 1.778/2006 privind aprobarea normativelor de personal,* cu modificările și completările ulterioare*.*  Modificările aduse statului de funcții vor duce la o mai bună organizare și funcționare a activității la nivelul spitalului în vederea creşterii calităţii serviciilor medicale oferite.   1. **Regulamentul de organizare și funcționare**   Regulamentul de organizare și funcționare trebuie actualizat avându-se în vedere faptul că în noua structură organizatorică, aprobată de către directorul executiv al Direcției de Sănătate Publică Cluj prin Decizia nr. 279/ 28.12.2022, s-a înființat o nouă structură, ,,Sala de Recuperare Medicală-Respiratorie”.  Aceasta este deservită de către personalul Secției Clinice Pneumologie I și de către kinetoterapeutul spitalului.  Sala de Recuperare Medicală-Respiratorie are următoarele atribuții:  - reabilitarea continuă a pacienților cu sindrom post-COVID-19, atât în cazul celor care au avut forme severe de boală și au necesitat tratament în serviciile de terapie intensivă, cât și a celor care au manifestat forme moderate și chiar ușoare de boală, precum și a pacienților cu alt tip de probleme respiratorii;  - îmbunătățirea performanțelor fizice și cognitive ale bolnavilor pentru a le oferi acestora o mai bună calitate a vieții atât în plan individual, cât și în plan familial, profesional și social;  - diminuarea cunoscutelor sechele pulmonare și a impactului acestora asupra fiziologiei aparatului respirator;  - evidența bolnavilor pentru recuperarea medicală respiratorie și a capacității de muncă;  - realizarea planului de recuperare medicală respiratorie a bolnavilor, în colaborare cu personalul de specialitate din secțiile spitalului;  - efectuarea tratamentului de recuperare medicală respiratorie a bolnavilor la recomandarea personalului de specialitate;  - transmiterea către medicii care au trimis bolnavi pentru tratament medical recuperator, a concluziilor asupra eficienței tratamentului aplicat.  Ținând cont de argumentele prezentate mai sus, considerăm că din punct de vedere tehnic proiectul propus respectă prevederile legale incidente cu privire la modificarea organigramei, a statului de funcții și al regulamentului de organizare și funcționare al Spitalului Clinic de Pneumoftiziologie ,,Leon Daniello” Cluj-Napoca. | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | |
| Modificările solicitate se vor face cu încadrarea în cheltuielile de personal prevăzute în bugetul de venituri şi cheltuieli aprobat pe anul 2023 pentru Spitalul Clinic de Pneumoftiziologie ,,Leon Daniello” Cluj-Napoca. | | | |
| ***Secțiunea a 4-a - Concluzii/propuneri:*** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director general  Director executiv | Cristina Șchiop  Ștefan Iliescu |  |  |
| Verificat: Șef serviciu | Corina Mocan |  |  |
| Elaborat: Consilier  Consilier | Simona Man  Letiția Ștefan |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| *Direcţia Generală Buget-Finanţe, Resurse Umane/*  *Serviciul Resurse Umane* | 16.02.2023 |  | Raport întocmit |
| *Direcția Juridică/ Compartimentul Managementul Unităților de Asistență Medicală* | 16.02.2023 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Rusu Anca |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona GACI | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 5 |  |  |  |